|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4348ounz@vojvodina.gov.rs |
|  | ČÍSLO: 000242631 2025 09427 001 000 000 001 |  DÁTUM: 29. 1. 2025 |

Podľa článku 2 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie obstarania zariadenia – videodohľadu vo funkcii podpory a zvyšovania bezpečnosti žiakov pre ustanovizne základného a stredného vzdelávania a výchovy na území AP Vojvodiny v roku 2025 (Uradný vestník APV č. 5/25) a Pokrajinského parlamentného uznesenia o rozpočte Autonómnej pokrajiny Vojvodiny na rok 2025 (Úradný vestník APV č. 57/24), Pokrajinský sekretariát vzdelávania, predpisov, správy a národnostných menšín ‒ národnostných spoločenstiev (ďalej len: sekretariát) v y p i s u j e

**SÚBEH**

**NA FINANCOVANIE A SPOLUFINANCOVANIE OBSTARANIA ZARIADENIA – VIDEODOHĽADU VO FUNKCII PODPORY A ZVYŠOVANIA BEZPEČNOSTI ŽIAKOV PRE USTANOVIZNE ZÁKLADNÉHO A STREDNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY V ROKU 2025**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2025 (Úradný vestník APV č. 57/24), a to na financovanie a spolufinancovanie obstarania zariadenia – videodohľadu vo výške **60 000 000,00** a to pre ustanovizne základného vzdelávania a výchovy na území Autonómnej pokrajiny Vojvodiny: **20 000 000,00** dinárov a pre ustanovizne stredného vzdelávania a výchovy na území AP Vojvodiny vo výške **40 000 000,00** dinárov.

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2025.

**PODMIENKY SÚBEHU**

*1. Podávatelia prihlášky*

Právo účasti na súbehu majú ustanovizne základného a stredného vzdelávania a výchovy na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy.

*2. Kritériá prideľovania finančných prostriedkov*

Kritériá pridelenia rozpočtových prostriedkov podľa Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie obstarania zariadenia – videodohľadu vo funkcii podpory a zvyšovania bezpečnosti žiakov pre ustanovizne základného a stredného vzdelávania a výchovy na území AP Vojvodiny v roku 2025 sú:

1. význam obstarania zariadenia – videodohľadu, pokiaľ ide o bezpečnosť žiakov, učiteľov a zamestnancov, ktorí používajú objekty,
2. význam obstarania zariadenia – videodohľadu vo vzťahu k zabezpečeniu kvalitných podmienok pre výkon výchovno-vzdelávacej práce,
3. činnosti vykonávané na účely realizácie projektu,
4. zabezpečené zdroje prostriedkov na realizáciu projektu

V prípade podania prihlášky na spolufinancovanie obstarania zariadenia prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Jedna ustanovizeň môže podať len jednu prihlášku na súbeh, ktorá môže dosiahnuť maximálne 2 000 000,00 dinárov.

Po pridelení prostriedkov na základe súbehu užívateľ je povinný počas obstarania zariadenia konať v súlade s ustanoveniami Zákona o verejnom obstaraní (vestník Službeni glasnik RS číslo 2019/15 a 92/2023).

**SPÔSOB PODÁVANIA ŽIADOSTI**

Žiadosti o pridelenie finančných prostriedkov sa predkladajú na jednotnom tlačive sekretariátu (jedna ustanovizeň podáva len jednu žiadosť). Celkovú súbehovú dokumentáciu si možno prebrať **od 29. januára 2025** z internetovej stránky sekretariátu: [**www.puma.vojvodina.gov.rs**](http://www.puma.vojvodina.gov.rs)

Prihlášky sa doručujú poštou na adresu: **POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21000 NOVÝ SAD**, s uvedením názvu súbehu poštou alebo osobne na podateľni pokrajinských orgánov správy (na uvedenú adresu) v čase od 9:00 do 14:00 hod.

K prihláške na súbeh sa pripája:

1. nezáväzná ponuka – odhad na kúpu zariadenia – videodohľadu a zariadenia na pripojenie k monitorovacej miestnosti, inštalácia a uvedenie do prevádzky (vo vyššie uvedenej ponuke – odhadu by hodnota zariadenia mala byť väčšia ako hodnota služby inštalácie zariadenia);
2. v prípade spolufinancovania poskytnúť dôkaz o zabezpečených prostriedkoch na spolufinancovanie obstarania zariadenia (zmluva, rozhodnutie, výpis z rozpočtu jednotky lokálnej samosprávy, finančného plánu ustanovizne a pod.) spolu s riadne podpísaným a opečiatkovaným vyhlásením zodpovednej osoby ustanovizne/lokálnej samosprávy o účasti na spolufinancovaní obstarania predmetného vybavenia (Vyhlásenie doručiť vo voľnej podobe) a voliteľne:

**Lehota podávania prihlášok na súbeh je 28. februára 2025.**

Sekretariát si vyhradzuje právo, podľa potreby, požadovať od žiadateľa dodatočnú dokumentáciu a informácie alebo na pridelenie finančných prostriedkov určiť splnenie dodatočných podmienok.

Komisia nebude rozoberať:

* neúplné žiadosti,
* oneskorené prihlášky (zaslané po termíne označenom ako posledný deň súbehu),
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu),
* prihlášky, ktoré nesúvisia so súbehom plánovaného účelu,
* prihlášky užívateľov, ktorí v predchádzajúcom kalendárnom roku neopodstatnili prostriedky pridelené sekretariátom vo finančných a opisných správach.

Výsledky súbehu sa uverejnia na internetovej prezentácii sekretariátu.

**Bližšie informácie ohľadom realizácie súbehu môžu záujemcovia získať na sekretariáte na tel. čísle 021/487 4348.**

**POKRAJINSKÝ TAJOMNÍK**

**Róbert Ótott**